Il-kawża differita bit-tama li l-Air Malta u l-ALPA jilħqu ftehim
Imtella' Ġunju 19, 2020 - Aġġornata 19 Ta' Ġunju, 2020 12:48pm Il-kawża li fetħet il-union tal-bdoti tal-Air Malta ALPA, dwar it-tkeċċija ta' 69 bdot, ġiet differita bit-tama li jilħaq jintlaħaq ftehim mal-kumpanija. Il-Qorti, ippreseduta mill-Imħallef Toni Abela, kienet infurmata li għaddejjin diskussjonijiet bejn l-Air Malta u l-ALPA, biż-żewġ naħat talbu li l-kawża tiġi differita biex jingħataw żmien jilħqu jsibu soluzzjoni amikevoli. Il-Qorti laqgħet it-talba, u l-kawża minflok se tinstema' l-Ġimgha 26 ta' Ġunju, meta jridu jsiru t-trattazzjoni tar-rikorsi kollha. Il-Qorti awgurat liż-żewġ naħat jaslu għal ftehim. Fl-aħħar seduta l-kawża wkoll kienet ġiet differita wara lment mill-avukat tal-ALPA fuq il-proċedura. Differit għall-Ġimgħa s-smigħ tal-kawża tal-ALPA biex l-Air Malta ma tkeċċix 69 bdot